Diari Oficial de la Generalitat Valenciana


Sumari del DOGV 9265, del 27-01-2022 (2022/574)

Extracte de la Resolució de 21 de gener de 2022, del president de l'Institut Valencià de Competitivitat Empresarial (IVACE), per la qual es convoquen ajudes per a actuacions de rehabilitació energètica en edificis existents (programa «PREE 5000 - Comunitat Valenciana»), inclòs en el Pla de recuperació, transformació i resiliència, amb càrrec al pressupost de l'exercici 2021.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9265

Data del DOGV
:   27-01-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/574


Data del document
:   21-01-2022

Organisme emissor
:   Institut Valencià de Competitivitat Empresarial

Tipus de document
:   Extracte

Anàlisi jurídica

 Descriptors 

:   * ajuda pública

Extracte de la Resolució de 21 de gener de 2022, del president de l'Institut Valencià de Competitivitat Empresarial (IVACE), per la qual es convoquen ajudes per a actuacions de rehabilitació energètica en edificis existents (programa «PREE 5000 - Comunitat Valenciana»), inclòs en el Pla de recuperació, transformació i resiliència, amb càrrec al pressupost de l'exercici 2021. [2022/574]  
  
BDNS (identif.): 607124.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de dades nacional de subvencions (https://www.infosubvenciones.es/bdnstrans/GE/es/convocatoria/607124)  
i en la pàgina web de l'IVACE:  
http://www.ivace.es  
  
Primer. Objecte  
Convocar les ajudes de l'IVACE en edificis existents de la Comunitat Valenciana situats en municipis de repte demogràfic, per a la realització d'actuacions de millora de l'eficiència energètica de l'envolupant tèrmic, d'actuacions de millora de l'eficiència energètica i d'energies renovables en les instal·lacions tèrmiques de calefacció, climatització, ventilació i aigua calenta sanitària, així com d'actuacions de millora de l'eficiència energètica de les instal·lacions d'il·luminació, que afavorisquen la reducció del consum d'energia primària no renovable i de les emissions de diòxid de carboni, mitjançant l'estalvi energètic, la millora de l'eficiència energètica i l'aprofitament de les energies renovables. S'entendrà per municipis de repte demogràfic els municipis fins a 5.000 habitants i els municipis no urbans fins a 20.000 habitants en els quals totes les seues entitats singulars de població siguen fins a 5.000 habitants.  
Les actuacions subvencionables incloses en cadascuna de les tipologies enumerades es duran a terme en edificis destinats a un o diversos dels següents usos:  
a) Edificis d'habitatge unifamiliar.  
b) Edificis de tipologia residencial col·lectiva d'habitatge.  
c) Edificis de qualsevol altre ús (administratiu, sanitari, docent, cultural, etc.) dels que es regulen per l'article 2.1 de la Llei 38/1999, de 5 de novembre, d'ordenació de l'edificació (LOE).  
Així mateix, les actuacions subvencionables es podran enquadrar en una de les següents opcions:  
- Opció A: incentius destinats a intervencions en edificis complets existents, inclosos els habitatges unifamiliars.  
- Opció B: incentius destinats a intervencions sobre un o diversos habitatges o locals del mateix edifici, considerades individualment o sobre parts d'un edifici existent.  
  
Segon. Bases reguladores  
Reial decret 691/2021, de 3 d'agost, pel qual es regulen les subvencions a atorgar a actuacions de rehabilitació energètica en edificis existents, en execució del Programa de rehabilitació energètica per a edificis existents en municipis de repte demogràfic (programa «PREE 5000»), publicades en el Boletín Oficial del Estado número 185, de 4 d'agost de 2021.  
  
Tercer. Entitats beneficiàries  
Podran acollir-se a aquestes ajudes les persones i entitats que s'enumeren a continuació, per a cada tipologia d'actuació, sempre que tinguen residència fiscal a Espanya:  
a) Les persones físiques o jurídiques de naturalesa privada o pública que siguen propietàries d'edificis existents destinats als usos establits en l'article 3.  
b) Les comunitats de propietaris o les agrupacions de comunitats de propietaris d'edificis residencials d'ús habitatge, constituïdes conforme amb el que es disposa per l'article 5 de la Llei 49/1960, de 21 de juliol, de propietat horitzontal.  
c) Els propietaris que de forma agrupada siguen propietaris d'edificis, que reunisquen els requisits establits en l'article 396 del Codi Civil i no hagueren atorgat el títol constitutiu de propietat horitzontal.  
  
d) Les empreses explotadores, arrendatàries o concessionàries d'edificis que acrediten aquesta condició mitjançant contracte vigent a llarg termini amb la propietat, que els atorgue facultat expressa per a escometre les obres de reforma objecte de l'actuació a incloure en el Programa.  
e) Les empreses de serveis energètics (ESE) o proveïdors de serveis energètics definits en el Reial decret 56/2016, de 12 de febrer, pel qual es transposa la Directiva 2012/27/UE del Parlament Europeu i del Consell, de 25 d'octubre de 2012, relativa a l'eficiència energètica, per la qual es modifiquen les Directives 2009/125/CE i 2010/30/UE, i per la qual es deroguen les directives 2004/8/CE i 2006/32/CE, referent a auditories energètiques, acreditació de proveïdors de serveis i auditors energètics i promoció de l'eficiència del subministrament d'energia. Per a poder ser-ne beneficiàries, aquestes empreses hauran d'actuar conforme amb el contracte que tinguen establit a tal fi amb la propietat i dur a terme les inversions incloses en alguna de les tipologies d'actuacions recollides en aquesta convocatòria, i hauran d'acreditar la seua actuació com a empresa de serveis energètics i la inversió realitzada.  
f) Les entitats locals, conforme amb l'article 3 de la Llei 7/1985, de 2 d'abril, reguladora de les bases del règim local, i el sector públic institucional de qualssevol administracions públiques a què es refereix l'article 2.2 de la Llei 40/2015 d'1 d'octubre, de règim jurídic del sector públic.  
g) Les comunitats d'energies renovables i les comunitats ciutadanes d'energia, segons definició de la Directiva 2018/2001, del Parlament Europeu i del Consell, d'11 de desembre de 2018, relativa al foment de l'ús d'energia procedent de fonts renovables, i de la Directiva 2019/94,4 del Parlament Europeu i del Consell, de 5 de juny de 2019, sobre normes comunes per al mercat interior de l'electricitat, i per la qual es modifica la Directiva 2012/27/UE, respectivament, així com de l'article 4 del Reial decret llei 23/2020, de 23 de juny, pel qual s'aproven mesures en matèria d'energia i en altres àmbits per a la reactivació econòmica.  
  
Quart. Quantia  
D'acord amb el que s'estableix en l'annex II del Reial decret 691/2021, de 3 d'agost, la quantitat que correspon a la Comunitat Valenciana, amb càrrec al pressupost de l'Institut per a la Diversificació i Estalvi de l'Energia, prèviament transferida des dels pressupostos generals de l'Estat, descomptant-ne la quantitat destinada a les despeses de gestió de la convocatòria d'ajudes, serà de 3.067.930 euros, amb càrrec a la línia pressupostària de l'IVACE S6849000 «Estalvi i eficiència energètica». Aquesta quantitat serà distribuïda entre els dos tipus d'actuacions previstes en l'article 3 de la convocatòria i que són les actuacions de l?«Opció A», d'incentius destinats a intervencions en edificis complets existents, i les actuacions de l?«Opció B», d'incentius destinats a intervencions sobre una o diversos habitatges o locals del mateix edifici, considerades individualment o com a parts d'un edifici existent, sense superar en cap cas el 50 % del pressupost previst per a aquesta última «Opció B».  
Les ajudes regulades per la convocatòria estan finançades per la Unió Europea a través del Fons Europeu de Recuperació Next Generation EU, i estaran sotmeses a qualsevol norma o reglamentació que resultara aplicable en el marc d'aquest.  
Les ajudes tindran la consideració de subvenció a fons perdut, i estaran subjectes al Reglament (UE) número 651/2014, de la Comissió, de 17 de juny de 2014, pel qual es declaren determinades categories d'ajudes compatibles amb el mercat interior en aplicació dels articles 107 i 108 del Tractat (DO L187/1, de 26.06.2014), i en particular a l'article 38 i 41 del mencionat reglament.  
La quantia de l'ajuda serà la suma de l?«Ajuda base» i de l?«Ajuda addicional» que poguera correspondre, en cada cas, en funció del que s'estableix en l'article 4 de la convocatòria.  
  
Cinqué. Termini de presentació de les sol·licituds  
El termini de presentació de sol·licituds s'iniciarà l'endemà de la publicació de l'extracte de la convocatòria en el Diari Oficial de la Generalitat Valenciana (DOGV) i finalitzarà el 31 de desembre de 2023, termini a partir del qual no seran admeses més sol·licituds.  
  
Sisé. Altres dades  
1. Només es consideraran subvencionables les actuacions la inversió de les quals s'haja realitzat amb posterioritat a la data de registre de la sol·licitud d'ajuda, i no es considerarà elegible cap cost relatiu a l'execució de l'actuació que haja sigut facturat amb anterioritat, sense perjudici dels costos corresponents a actuacions preparatòries que siguen necessaris per a presentar la sol·licitud o dur a terme les corresponents inversions, com poden ser projecte, memòries tècniques, certificats, etc.  
  
2. Les actuacions objecte d'ajuda han de justificar una reducció del consum d'energia primària no renovable del 30 % respecte a la seua situació de partida  
3. Les actuacions objecte d'ajuda han de millorar la qualificació energètica total de l'edifici en, almenys, una lletra mesurada en l'escala d'emissions de diòxid de carboni (kg CO2 /m² any), respecte a la qualificació energètica inicial de l'edifici.  
4. El projecte objecte de l'ajuda haurà de trobar-se dins del territori de la Comunitat Valenciana.  
5. Les actuacions dutes a terme en l'àmbit d'aquesta convocatòria d'ajudes tindran els següents límits aplicables a tots els tipus d'actuacions subvencionables:  
- Cost elegible mínim per sol·licitud: 10.000 €  
- Cost elegible màxim per sol·licitud: 1.000.000 €  
6. A l'efecte del càlcul de l'ajuda, s'estableixen uns límits màxims de cost elegible, en funció de la tipologia d'actuació, descrits en l'annex de la convocatòria.  
7. Documentació: la que es preveu en l'article 10 de la convocatòria.  
8. Forma de justificació: en els termes previstos en l'article 14 de la convocatòria.  
9. El termini màxim per a la conclusió de les actuacions objecte de subvenció serà de díhuit mesos des de la data de notificació de la resolució de la concessió de l'ajuda. En el termini de tres mesos comptats des de la finalització del termini màxim concedit per a l'execució de les actuacions, hauran de justificar la realització d'aquestes.  
  
València, 21 de gener de 2022.- El president de l'IVACE: Rafael Climent González.